Minstens 11 dood, 15 vermis ná modderstorting | Maroela Media
Chile. Grafika: Google Maps
Minstens 11 mense is dood en 15 word vermis nadat swaar reënval 'n reusemodderstorting in die suide van Chile veroorsaak het.
Die land se ministerie van binnelandse sake het Sondag gesê 12 mense is ook beseer in die modderstorting in Villa Santa Lucia, 'n klein dorpie van ongeveer 270 mense wat naby Chaiten, ongeveer 1300 km suid van die hoofstad, geleë is.
Clara Lezcano, die burgemeester van Chaiten, het gesê die modderstorting is veroorsaak deur 'n rivier wat oorspoel en die wal gebreek het. Mahmoud Aleuy, die subsekretaris van die departement van binnelandse sake, het egter ontken dat die rivier oorspoel het en het gesê die swaar reënval het 'n modderstorting op 'n heuwel veroorsaak.
Die modderstorting het 20 huise verwoes en 20 ander beskadig. Inwoners wat dakloos gelaat is, word volgens berigte in 'n tydelike skuiling gehuisves. Reddingswerkers in die gebied soek tans na oorlewendes en help inwoners wat deur die storting geraak is.
Die Chileense Nasionale Buro vir Nood het die Sernageomin- geologiese diens aangehaal wat glo gesê het die oorspoelings kon veroorsaak geword het deur 'n groot stuk ys wat van die Yelcho-gletser in die gebied afgebreek het.